Не першы год майстры народнага клуба “Сузор’е”, які дзейнічае на базе раённага Дома культуры, Святлана Шчэрбач і Лілія Шымановіч прымаюць удзел у рэгіянальным свяце-конкурсе майстроў аздаблення велікодных яек “Велікодная пісанка”. Сёлета яно праходзіла ўжо ў чацвёрты раз, у горадзе Стоўбцы. Па выніках конкурсу кіраўнік “Сузор’я” С. Шчэрбач узнагароджана дыпломамі першай ступені ў намінацыях “Лепшая хатняя калекцыя беларускай традыцыйнай пісанкі” і “За капіраванне арнаментаў пісанак іншых народаў (тэхніка роспісу пісаком: украінская пісанка, капіраванне расейскіх арнаментаў)”.